టి20 టోర్నీలో పాల్గొనకపోతే పాకిస్థాన్‌కు
15 బిలియన్‌ డాలర్ల నష్టం
న్యూఢిల్లీ : టి20 ప్రపంచ కప్‌ టోర్నీలో పాకిస్థాన్‌ ఆడనుందా? లేదా అనే సందిగ్దత తొలగిపోయినట్లు కనిపిస్తుంది. పాక్‌ జట్టు శుక్రవారం కోల్‌కతా లేదా డిల్లీకి వచ్చే అవకాశం ఉంది.పాక్‌ ప్రభుత్వం ఆ జట్టు పర్యటనపై స్పష్టత ఇచ్చినట్లు తెలుస్తుంది. ఆటగాళ్లకు భద్రత కల్పించే విషయంలో పూర్తిస్థాయి నివేదిక ఐసిసి,బిసిసిఐ నుంచి పాక్‌ అంతర్గత మంత్రిత్వ శాఖకు అందినట్లు పిసిబి చైర్మన్‌ షహర్యార్‌ఖాన్‌ పేర్కొన్నాడు.కోల్‌కతాలో నిర్వహించే భారత్‌,పాక్‌ మ్యాచ్‌పై పశ్బిమ బెంగాల్‌ ముఖ్యమంత్రి మమతా బెనర్జీ నుంచి స్పష్టమైన హామీ వచ్చినట్లు ఆయన పేర్కొన్నాడు.భారత్‌లో పాక్‌ ఆటగాళ్ల భద్రత ఏర్పాట్లపై ఢిల్లీలో పాక్‌ హై కమీషనర్‌ అంతర్గత మంత్రిత్వ శాఖకు వివరించడంతో జట్టు పర్యటనపై షహర్యార్‌ ఖాన్‌ ఆశాభావం వ్యక్తం చేశారు.భారత హోంమంత్రి రాజ్‌నాథ్‌సింగ్‌ క్రీడాకారులకు పూర్తి స్థాయి భద్రత కల్పిస్తామనడం ఒక శుభ పరిణామం.భారత ప్రభుత్వం ఆటగాళ్ల భద్రతపై రాత పూర్వకంగా హామీ ఇస్తేనే పర్యటనకు వస్తామని పాక్‌ ప్రభుత్వం స్పష్టం చేసిన సంగతి తెలిసిందే.విమానంలో పాకిస్థాన్‌ జట్టు ఢిల్లీ లేదా కోల్‌కతా వచ్చేందుకు పిసిబి లాజిస్టిక్స్‌ శాఖ అన్ని ఏర్పాట్లు సిద్దం చేసిందని సమాచారం.
ప్రయాణ ప్రణాళికలపై ఎప్పటికప్పుడు ఐసిసితో లాజిస్టిక్స్‌ శాఖ సంప్రదింపులు చేపడుతుంది.పాక్‌ జట్టు ప్రపంచ కప్‌ టోర్నీలో పాల్గొనపోతే 15 మిలియన్‌ డాలర్లు నష్టపోతామని ప్రస్తుతం అంత నష్టాన్ని భరించే స్థితిలో పాక్‌ లేదని పిసిబి చైర్మన్‌ షహర్యార్‌ఖాన్‌ మీడియాకు వివరించాడు.